Az Egészségügyi Minisztérium szakmai protokollja

Transoesophagealis echocardiographia

Készítette: A Kardiológiai Szakmai Kollégium

I. Alapvető megfontolások

1. Definíció

Semiinvazív módszer, mellyel a nyelőcsőbe vezetett transducer jó felbontású képet ad, elsősorban a szív hátsó structuráiról, a műbillentyűkről és a mellkasi aortáról. Megfelelő minőségű transthoracalis képalkotás hiányában is diagnosztikus értékű. 

2. Személyi feltételek

Alapszintű képzés nem szükséges, a kardiológiai szakvizsgának nem feltétele. 

Középszintű képzést csak a transthoracalis echocardiographiában megszerzett középszintű licenc birtokában lehet végezni. A vizsgára bocsáthatóság feltétele 50 felügyelettel elvégzett és leletezett transoesophagealis echocardiographiás (TEE) vizsgálat. A középszintű TEE licencet is a NEAB adja ki.

Magas szintű szakértő csak az lehet, aki rendelkezik a középszintű TEE licenccel is. 

3. Tárgyi feltételek

A laboratórium akkreditációjához TEE vizsgálatok végzésére szükséges legalább egy multiplan vizsgálófej, folyamatos digitalis vagy videoregisztrálás és legalább évi 200 TEE vizsgálat. A betegmonitorozás (pulzoximeter, vérnyomásmérő, EKG kísérőgörbe) és életmentő tálca is elengedhetetlen feltételek. A vizsgálat végzése felvilágosítást követő betegbeleegyező nyilatkozat aláírásához kötött. A vizsgálat helyi érzéstelenítésben és többnyire vénás sedálásban történik, amihez aneszteziológus jelenléte nem szükséges. Kritikus állapotú beteg csak intenzív osztályon vizsgálható intenzív osztályi orvos vagy aneszteziológus közreműködésével. 

4. Indikaciók

Az indikációk osztályozása:

I. osztály.
Egyértelműen ajánlott/hasznos a bizonyítékok vagy vélemények alapján.

II.a. osztály.
A vizsgálat inkább ajánlott/hasznos az ellentmondásos bizonyítékok vagy vélemények alapján.

II.b. osztály.
A vizsgálat hasznossága kevésbé megalapozott a bizonyítékok vagy vélemények alapján.

III. osztály.
Bizonyítékok vagy általános véleményezés alapján a vizsgálat nem hasznos, sőt ártalmas lehet.

A bizonyítékok osztályozása.

A-szintű bizonyíték:
Több randomizált klinikai tanulmány vagy metaanalízis adatai.

B-szintű bizonyíték:
Egy randomizált vizsgálat vagy nem randomizált vizsgálatok adatai.

C-szintű bizonyíték:
Szakértői vélemények consensusa, esettanulmányok, standard kezelési tapasztalatok.

Az echocardiographiában általában C-szintű evidenciák állnak rendelkezésre. Az ettől eltérő evidencia szinteket zárójelben tüntetjük fel. 

II. Diagnózis

Indikációk

Natív billentyű endocarditis

I. osztály

· Vegetatiók, billentyűhibák kimutatása scleroticus billentyűkön, vagy ha a TTE vizsgálat negatív, de a klinikai gyanú alapos

· Perivalvularis extensiók kimutatása (abscessus, shunt) főleg aorta lokalizációban

· Pozitív TTE vizsgálat után magas rizikójú betegekben

· Negatív TEE vizsgálat után, ha a klinikai gyanú alapos

· Negatív hemokultúra esetén, ha a klinikai gyanú alapos

· Staphylococcus bacteriaemiában, ha a TTE nem diagnosztikus

II.a. 

· Perzisztáló nem-staphylococcus bacteriaemiában, ha nincs ismert forrás

· Rizikóstratificatio céljából

Billentyű intervenciók

I. osztály

· Mitralis ballonplasztikára alkalmas betegek kiválasztása

· Intervenció alatt (mitralis ballonplasztika és sebészi billentyű plasztika)

· Műbillentyű dysfunctio, műbillentyű thrombosis gyanúja

Műbillentyű endocarditis

· I. osztály

· Műbillentyű endocarditis diagnózisa

· Perivalvularis extensio

· Ismételt TEE magas rizikó esetén

· Ismeretlen eredetű bacteriaemia

· Staphylococcus bacteriaemia

· Negatív hemokultúra

II.a.

· Perzisztáló láz bacteriaemia vagy új zörej nélkül

Acut ischaemiás syndroma

I. osztály

· Mechanikus szövődmények, ha a TTE nem diagnosztikus

Szívelégtelenség

I. osztály

· Ismeretlen eredetű hypotonia, főleg intenzív osztályon, ha a TTE nem diagnosztikus

Aorta betegségek

I. osztály

· Aorta dissectio gyanúja

· Aorta aneurysma gyanúja

· Aorta ruptúra gyanúja

· Degeneratív vagy traumás aorta betegség vagy athero-embolisatio gyanúja

· Aorta dissectio postoperatív követése szövődmény vagy progressio gyanú esetén

II.a. 

· Aorta dissectio postoperatív követése szövődmény vagy progressio gyanú nélkül

II.b.

· Aorta-gyök dilatatio Marfan syndromában

· Marfan syndromás beteg elsőfokú rokonai

Tüdőbetegség

II.a. osztály 

· Pulmonalis embólia vagy thrombus gyanúja a jobbszívfélben vagy a centralis pulmonalis főágakban

· Tüdőtranszplantáció vagy tüdőműtét előtt, ha a TEE nem diagnosztikus

Cardioembóliás betegség

I. osztály. 

· Embóliaforrás keresése, ha a TTE nem diagnosztikus és a klinikai döntés (pl. anticoagulans kezelés) a vizsgálat eredményétől függ (fülcsethrombus, balpitvari spontán echokontraszt, aorta atheroma).

Arrhythmiák

I. osztály. 

· Sürgős cardioversio előtt a hagyományos időtartamú anticoagulans előkezelés helyett

· Cardioversio előtt, ha az anamnézisben lezajlott cardioembólia intraatrialis thrombussal hozható összefüggésbe 

· Cardioverwsio előtt, ha az anticoagulans kezelés kontraindikált és a cardioversio a TEE eredményétől függ.

II.a.

· Cardioversio előtt, ha a pitvarfibrilláció kezdete 48 órán belüli, de ismert szívbetegség van

· Rádiofrekvenciás ablatio irányítására (vagy intracardialis ultrahang)

II.b.

· Cardioversio előtt, ha a pitvarfibrillatio kezdete 48 órán belüli, de nincs ismert szívbetegség

· Pitvari flattern miatt történő cardioversio előtt

· Cardioversio előtt, ha a tartós anticoagulatio terápiás szinten van és ha a betegnek mitralis billentyűhibája vagy hypertrophiás cardiomyopathiája van és nincs egyéb anticoagulans indicatio (anamnesztikus embólia vagy előző TEE-vel kimutatott thrombus)

III.

· Azonnali cardioversio előtt

· Cardioversio előtt, ha a tartós anticoagulans kezelés terápiás szinten van, a betegnek nincs mitralis billentyűhibája vagy hypertrophiás cardiomyopathiája, de egyéb anticoagulans indicatio nem áll fenn (anamnesztikus embólia vagy előző TEE-vel kimutatott thrombus).

Kritikus állapotú betegek

I. osztály

· Hemodinamikai instabilitás nem kielégítő TTE lelettel

· Aorta dissectio gyanú

· Respirator kezelés

· Aorta trauma gyanú

III. Terápia

IV. Rehabilitáció

V. Gondozás

VI. Irodalomjegyzék

